Diari Oficial de la Generalitat Valenciana


Sumari del DOGV 9189, del 06-10-2021 (2021/9794)

ORDRE 17/2021, de 27 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, per a la valoració de les espècies cinegètiques a la Comunitat Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9189

Data del DOGV
:   06-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9794


Data del document
:   27-09-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * caça
    * legislació
    * espècie protegida
    * protecció de la fauna

ORDRE 17/2021, de 27 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, per a la valoració de les espècies cinegètiques a la Comunitat Valenciana. [2021/9794]  
PREÀMBUL  
  
La valoració de les espècies cinegètiques a la Comunitat Valenciana atén la necessitat que es deriva la Llei 13/2004, de 27 de desembre, de caça de la Comunitat Valenciana, sobre el deure de foment pel qual els titulars cinegètics estan obligats i invertir en benefici de les poblacions silvestres almenys el 35 % del valor en viu de les rendes cinegètiques. Així com, a la necessitat de determinar les indemnitzacions dels danys i perjudicis provocats pels infractors, conforme a l'indicat en l'article 62 d'aquesta.  
La Constitució Espanyola, en l'article 148.1.11.a i l'Estatut d'Autonomia de la Comunitat Valenciana en l'article 49.1.17, atorguen la competència exclusiva a aquesta comunitat autònoma en matèria de pesca en aigües interiors, marisqueig, aqüicultura, caça i pesca fluvial i lacustre, i de conformitat amb l'article 50.6 correspon a la Generalitat en el marc de la legislació bàsica de l'Estat el desenvolupament legislatiu i l'execució en matèria de protecció del medi ambient. A l'empara d'aquesta competència s'han dictat fins hui dos ordres de valoració d'espècies de fauna a la Comunitat.  
L'última valoració de les diferents espècies de fauna a la Comunitat Valenciana es va fixar mitjançant l'Ordre 25/2012, de 19 de desembre, de la Conselleria d'Infraestructures, Territori i Medi Ambient, per a la valoració de les espècies de fauna a la Comunitat Valenciana. Aquesta norma va suposar la derogació de l'Ordre de 17 de març de 1987, de la Conselleria d'Agricultura i Pesca, i justificava la seua actualització en base «a l'increment del cost de la vida i els canvis en l'estatus poblacional d'algunes espècies«.  
Transcorreguts 7 anys des de la seua publicació, s'han constatat importants canvis en l'estatus d'un nombre significatiu d'espècies així com en la demanda social de l'activitat; fins al punt que els preus i sistema de càlcul actual requereixen revisió urgent.  
Per a això, a més de l'increment del cost de la vida s'han tingut en compte, el descens de la demanda representat per la caiguda en el nombre de llicències de caça expedides, l'increment o descens de l'oferta segons l'estatus poblacional de cada espècie i finalment, la procedència amb una menysvaloració per als exemplars de granja.  
Per tot l'anterior, a proposta de la Direcció General del Medi natural i d'Avaluació Ambiental, fent ús de les facultats que em confereix l'article 28.e de la Llei 5/1983, de 30 de desembre, del Consell, i conforme amb el dictamen del Consell Jurídic Consultiu de la Comunitat Valenciana.  
  
  
ORDENE  
  
Article 1. Objecte  
Aquesta ordre té com a finalitat establir la valoració de les espècies cinegètiques en l'àmbit territorial de la Comunitat Valenciana que s'inclouen en l'annex I.  
Així mateix, pretén establir els criteris de reducció de les rendes cinegètiques quan es tracta de peces de caça obtingudes per raons de control o de sobreabundància i criteris de l'aplicació dels valors a l'efecte d'indemnització per comissió d'infraccions.  
  
Article 2. Reducció de la valoració per raons de control o de sobreabundància  
1. Reducció per raons de control. Quedaran excloses del còmput de valoració aquelles peces de caça capturades durant les accions següents expressament autoritzades en la resolució del pla tècnic d'ordenació cinegètica o en una autorització excepcional complementària a aquesta:  
  
a) Control d'espècies no qualificades de cinegètiques.  
b) Control de predadors entre el 15 de gener i el 15 de juliol.  
c) Controls mitjançant infraestructures o elements de retenció amb sacrifici immediat, incloses xarxes.  
d) Control d'espècies de caça major quan requereixen una autorització extraordinària una vegada esgotat el contingent anual i els controls previstos en el pla de caça.  
e) Controls sanitaris sobre animals malalts per a combatre malalties i epizoòties.  
Aquesta exempció en la valoració, requerirà que en la memòria anual presentada pel titular es quantifiquen i identifiquen els exemplars capturats i exclosos per cadascuna de les causes anteriors.  
2. Reducció per raons de sobreabundància. Quedaran excloses del còmput de valoració la fracció de captures anuals de conill de muntanya i de senglar en l'espai cinegètic, que excedisquen respectivament dels valors indicats en l'annex II, previ descompte dels exemplars capturats per alguna de les raons de control de l'apartat anterior. Aquests valors indicadors de sobreabundància es podran modificar per a cada territori mitjançant resolució de la Direcció General amb competència en matèria cinegètica, previ informe tècnic que així ho justifique.  
  
Aquesta exempció en la valoració, requerirà que en la memòria anual de l'espai cinegètic es quantifiquen i identifiquen els exemplars capturats en cadascun dels dos àmbits del vedat-zona agrícola i zona forestal- si n'hi haguera, així com la part de les captures que excedeix el límit indicat. Els exemplars per davall d'aquest límit capturats mitjançant qualsevol tècnica o en qualsevol període, que no puguen excloure's conforme a l'apartat 1 d'aquest article es valoraran normalment.  
  
  
Article 3. Càlcul d'indemnitzacions per comissió d'infraccions  
La valoració dels exemplars de l'annex I d'aquesta ordre, a l'efecte d'indemnització per comissió d'infraccions a la fauna cinegètica, es correspondrà al doble del valor indicat en les taules quan la infracció sobre l'exemplar es cometa en època de reproducció o cria.  
  
A l'efecte de valoració per al càlcul d'indemnitzacions per la comissió d'infraccions es considerarà que els ous tindran la mateixa valoració que l'individu (adult o juvenil).  
  
Article 4. Actualització de valors  
Mitjançant resolució que es farà pública en el DOGV, el director general competent en matèria cinegètica, almenys cada cinc anys, actualitzarà els valors de les espècies cinegètiques seguint els mateixos criteris utilitzats per a fixar els valors actuals: variació de l'índex general de preus al consum (IPC) produïda en els mesos anteriors des de l'última valoració, variació de la demanda representat per la variació en el nombre de caçadors i la variació de l'oferta segons l'estatus poblacional de cada espècie. Aquests criteris es representaran mitjançant coeficients a aplicar al valor de cada espècie d'acord amb el que indica l'annex III.  
  
  
  
DISPOSICIÓ ADDICIONAL  
  
Única. Despesa  
La implementació i posterior desenvolupament d'aquesta ordre no tindrà cap incidència en la dotació de tots i cadascun dels capítols de despesa assignats a la Conselleria d'Agricultura, Desenvolupament Rural, Emergència Climàtica i Transició Ecològica, i en tot cas haurà de ser atés amb els mitjans personals i materials de la Conselleria competent per raó de la matèria.  
  
  
DISPOSICIÓ DEROGATÒRIA  
  
Única. Derogació  
Queden derogades quantes disposicions, d'igual o inferior rang, que s'oposen o contradiguen el que es disposa en aquesta ordre, així com l'annex II de l'Ordre 25/2012, de 19 de desembre, de la Conselleria d'Infraestructures, Territori i Medi Ambient, per a la valoració de les espècies de fauna a la Comunitat Valenciana i la disposició addicional 8a de l'Ordre 12/2014, de 5 de juny, de la Conselleria d'Infraestructures, Territori i Medi Ambient, per la qual es fixen, per a la temporada 2014-2015, els períodes hàbils i normes de caça en les zones comunes i s'estableixen altres regulacions en els vedats de caça i zones de caça controlada aen la Comunitat Valenciana.  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 27 de setembre de 2021  
  
La consellera d'Agricultura, Desenvolupament Rural,   
Emergència Climàtica i Transició Ecològica,  
MIREIA MOLLÁ HERRERA  
  
  
ANNEX I  
Valor de les espècies de caça major. F= femella, MNT =   
mascle no trofeu i MT = mascle Trofeu  
  
Nom Valoració (euros)  
Científic Valencià H MNT MT  
Capra pyrenaica Cabra salvatge 75 - 563 - 1.126 -  
Cervus elaphus Cérvol 75 - 375 - 563 -  
Dama dama Daina 75 - 281 - 375 -  
Capreolus capreolus Cabirol 75 - 281 - 413 -  
Ovis musimon Mufló 75 - 338 - 563 -  
Sus scrofa Senglar 56 - 56 - 113 -  
  
  
  
Valor de les espècies de caça menor  
  
Nom Valoració   
(euros)  
Científic Valencià   
Alectoris rufa Perdiu 56  
Alectoris rufa Perdiu roja (granja) 11  
Oryctolagus cuniculus Conill 15  
Lepus granatensis Llebre ibèrica 56  
Vulpes vulpes Rabosa comuna 11  
Coturnix coturnix Guatla comuna 23  
Coturnix coturnix Guatla comuna (granja) 5  
Columba palumbus Tudó 11  
Columba oenas Xixella 20  
Columba livia Colom roquer 13  
Columba livia Colom roquer (granja) 3  
Streptopelia turtur Tórtora 20  
Scolopax rusticola Becada 38  
Vanellus vanellus Fredeluga europea 6  
Turdus philomelos Tord comú 3  
Turdus pilaris Tord burell 9  
Turdus iliacus Tord ala-roig 4  
Turdus viscivorus Tord 6  
Sturnus vulgaris Estornell vulgar 2  
Pica pica Garsa eurasiàtica 4  
Corvus monedula Gralla 4  
Corvus corone Cornella 4  
Anser anser Oca comuna 56  
Anas platyrhynchos Ànec collverd 28  
Anas strepera Ànec griset 28  
Anas penelope Ànec xiulador 28  
Anas acuta Ànec cuallarg 28  
Anas clypeata Ànec cullerot 28  
Netta rufina Ànec becvermell 38  
Anas crecca Xarxet comú 28  
Anas querquedula Roncadell 28  
Aythya ferina Morell cap-roig 28  
Aythya fuligula Morell de plomall 28  
Fulica atra Fotja comuna 20  
Gallinago gallinago Becadell comú 8  
Lymnocryptes minima Bequet 8  
Larus ridibundus Gavina riallera 3  
Larus michahellis Gavià de potes grogues 3  
Phasianus colchicus Faisà comú 11  
  
  
  
ANNEX II  
Nombre de captures indicador de sobreabundància  
  
Nom Núm. captures  
Científic Valencià   
Oryctolagus cuniculus Conill >50 conills/km² de superfície agrícola  
Sus scofra Senglar >2 senglars/ km² de superfície forestal  
  
  
  
ANNEX III  
Aplicació dels criteris d'actualització dels valors   
de les espècies cinegètiques  
  
L'actualització del valor de les espècies cinegètiques es calcularà aplicant al valor de cada espècie cinegètica coeficients per cadascun dels criteris d'actualització.  
Valor actualitzat (?): Valor espècie (?)x CAD x CAE x CRG x CAIPC  
  
- Coeficient d'actualització per descens de la demanda (CAD): coeficient equivalent a la variació estimada en la demanda - Nombre de caçadors an la Comunitat Valenciana- denominat CAD i el valor de la qual serà per a totes les espècies el corresponent al nombre de llicències expedides l'exercici anterior respecte de l'últim exercici d'actualització.  
  
- Coeficient d'actualització per increment o descens de l'oferta (CAE): s'aplicarà a cadascun dels preus de les peces de caça un coeficient específic segons la variació en l'estatus poblacional de l'espècie, estimat com la diferència percentual entre les captures estimades per l'equació de tendència per a l'estat inicial i final. El seu valor dependrà de l'increment o reducció de les seues poblacions segons els intervals i valors de la taula. Per a les espècies no avaluades, per tractar-se de captures escasses o irregulars, s'aplicarà el coeficient CAE estimat com a mitjana per al grup d'espècies al qual pertanyen, sedentàries de caça menor, migratòries, aquàtiques o caça major. Per a exemplars procedents de granja el valor de CAE serà d'1,00.  
  
  
  
Interval variació Canvis en el seu estatus poblacional segons equació de tendència del període d'actualització CAE  
< 50 % En l'actualitat les seues captures han patit una reducció important respecte la situació inicial 2,00 2,00  
€ 50 % a -25 % En l'actualitat les seues captures són significativament menors que les de la situació inicial 1,50  
€ 25 % a +25 % En l'actualitat les seues captures són similars a les de la situació inicial 1,00 1,00  
+25 % a +100 % En l'actualitat les seues captures són significativament majors que les de la situació inicial 0,75 0,75  
> 100 % En l'actualitat les seues captures són més del doble que les de la situació inicial 0,50 0,5  
  
  
  
- Coeficient de reducció per exemplars de granja (CRG): s'aplicarà als exemplars procedents de granges cinegètiques, colomers industrials i equivalents. A aquestes peces de caça se'ls aplicarà un coeficient de reducció CRG a fi de diferenciar la seua valoració dels exemplars salvatges. Aquest coeficient CRG serà per a totes les espècies de 0,20.  
  
- Coeficient d'actualització per IPC (CAIPC): s'aplicarà a tots els preus de les peces de caça un coeficient equivalent a la variació de l'IPC des del més emprat per a l'última actualització.  
Les dades de partida per al càlcul de cada coeficient corresponen a l'any 2012. Les dades d'actualització de les llicències de caça a l'exercici 2019, l'IPC a març de 2020 i els resultats de captures a la temporada 2018/2019.